Airbus A350

Airbus A350 XWB ialah pesawat penumpang jet berbadan lebar berjulat jauh dikeluarkan oleh Airbus SAS.Pesawat ini memasuki perkhidmatan pada 15 Januari 2015 oleh Qatar Airways dengan membuat penerbangan dari Doha ke Frankfurt. Pesawat A350 ini akan menjadi Airbus pertama dengan kedua-dua fiuslaj dan struktur sayap sebahagian besarnya dibuat daripada plastik diperkuat gentian karbon. Fiuslaj dan sayap A350 adalah mirip dengan A380 walaupun kedua-dua siri ini mempunyai enjin yang berbeza. Fiuslaj A350 adalah berdasarkan Airbus A340 dan A330 yang dilengkapi dengan sistem terbang-dengan-wayar dan dek penerbangan dari Airbus A380.

Pengeluaran A350 adalah untuk bersaing dengan Boeing 777 dan 787 yang dikeluarkan oleh Boeing. 

Pelanggan pelancaran A350 ialah Qatar Airways, yang memesan 80 pesawat daripada ketiga-tiga jenis.

Pembangunan 
Pada September 2004, Airbus mengesahkan sedang mempertimbangkan projek pesawat baharu dalam satu mesyuarat sulit dengan bakal pelanggan.

Penerbangan sulung A350 berjalan pada 14 Jun 2013 di Lapangan Terbang Blagnac, berhampiran pusat penghantaran pesawat syarikat. Juruterbang ujian utama Airbus berkata "Semua perkara yang kami uji tiada isu besar langsung."

Enjin 
Pesawat ini menggunakan enjin Rolls Royce Trent XWB.